The Captain & the Kid

The Captain & the Kid הוא אלבום האולפן ה־28 של המוזיקאי הבריטי אלטון ג'ון, שיצא לאור ב־2006. הוא האלבום האוטוביוגרפי השני שג'ון הלחין למילותיו של ברני טופין, והוא נועד להמשיך לתאר את חוויותיהם של השניים החל מהנקודה שבה הסתיים האלבום האוטוביוגרפי הראשון שהוציאו, "Captain Fantastic and the Brown Dirt Cowboy" ‏(1975), ובמשך שלושת העשורים הבאים. "The Captain & the Kid" הגיע למקום השישי בהממלכה המאוחדת ולמקום ה־18 בארצות הברית, לפני שנפל שם במהירות מהמצעדים. ג'ון הביע מורת רוח קשה מחברת התקליטים "אינטרסקופ", שלדעתו לא התאמצה לקדם את האלבום. הוא האשים את חברת התקליטים בחוסר הצלחת האלבום, ובעקבות כך נטש את החברה. מאז, חלה הפסקה ארוכה בהוצאת אלבומי הסולו של ג'ון: אלבום הסולו הבא שלו, "The Diving Board", יצא רק ב־2013. הרעיון לאלבום המשך היה של המנהל של ג'ון באותה תקופה, מֶרְק מרקיוריאדיס (אנ')‏. חברת התקליטים "אינטרסקופ" הודיעה שהיא רואה באלבום אלבום קונספט, ולפיכך לא תפרסם ממנו סינגלים. בכך הוא היה לאלבום השלישי של ג'ון אחרי "Tumbleweed Connection" ‏(1970) ו־"Leather Jackets" ‏(1986), שלא נכנסו ממנו סינגלים לטופ 40 במצעד הסינגלים הבריטי. בסופו של דבר יצא לרדיו סינגל שיווקי, "The Bridge" (אנ'). חוברת האלבום כללה תמונות של ג'ון וטופין לאורך הקריירה שלהם. בחטיבת המילים בחוברת נכללו שני שירים שלא נכללו באלבום: "Across the River Thames" ו־"12". "Across the River Thames" היה זמין להורדה חופשית למי שניגן את התקליטור במחשב. זהו האלבום הראשון שהקליטו ג'ון וטופין בו שניהם מופיעים ביחד על העטיפה. היה זה גם אלבום האולפן האחרון שבו השתתף גאי בבילון בקלידים – הוא מת ב־2009. הוא גם היה אלבום האולפן סולו האחרון של ג'ון שבו השתתף בוב בירץ' (אנ'), שמת ב־2012 (בירץ' השתתף באלבום הפסקול לסרט "נומיאו ויוליה" (אנ')). השיר "And the House Fell Down" עוסק בתקופה שבה ג'ון היה מכור לסמים ולאלכוהול. הפזמון מבוסס על סיפור הילדים "שלושת החזירונים". עם יציאתו לאור קיבל האלבום ביקורות "חיוביות באופן כללי", עם ציון 69/100 במטקריטיק. עם זאת, המבקר הישראלי ארי קטורזה, בהתייחסו לביקורות המשבחות מעבר לים, כתב: ”בעיני, עם זאת, התוצאה היא כשלון מוחלט. מבין עשרת הרצועות של האלבום, בקושי אפשר לבחור שתיים שמוכיחות כי מוזיקלית אלטון עדיין בחיים”. מבחינת הפקה, קטורזה השווה בין הפקותיו של גאס דאג'ן (אנ') (שהפיק את אלבומי תקופת השיא של ג'ון) לבין כישורי ההפקה של ג'ון עצמו: ”קסמו של המפיק הדגול הזה [דאג'ן] ניחן היה ברעיונות ההפקתיים שלו, שילובי הכלים ונוכחותם, משחקי העומק שלו, והדרך בה הוא מטפל בשירה, הדרך בה הוא יוצר דרמה [...] ההפקות של אלטון – עם כל הכבוד, ויש כבוד – לא מתקרבות לרמה הזאת”. שני השירים היחידים שקטורזה ציין לטובה היו "Just Like Noah's Ark" ובעיקר "And The House Fell Down", שאותו תיאר כשיר הטוב ביותר באלבום: ”בו הפסנתר של אלטון נשמע ממזרי, הלחן בועט ואלטון נשמע פתאום רלוונטי”. מילות השירים נכתבו על ידי ברני טופין, המוזיקה לשירים הולחנה על ידי אלטון ג'ון. אלטון ג'ון – זמרה, פסנתר גאי בבילון – קלידים דייווי ג'ונסטון (אנ') – גיטרה, מנדולינה, בנג'ו, מפוחית פה, זִמרת רקע בוב בירץ' (אנ') – גיטרה בס, זִמרת רקע נייג'ל אולסון (אנ') – תופים, זִמרת רקע ג'ון מהון – כלי הקשה, זִמרת רקע מאט סטיל – זִמרת רקע ארתור – "woof-bells"‏ כלב הספניאל השחור לבן של ג'ון, ארתור, קיבל קרדיט על נביחותיו בסוף "Just Like Noah's Ark". המפיק מאט סטיל אמר בריאיון שארתור ”נבח באמצע [ההקלטה], משום שג'ון מהון ניגן בקאובל, והקאובל שיגע אותו. אז הוא רץ לעבר ג'ון והתחיל לנבוח עליו בדיוק באמצע הטייק. זה מצחיק, במקרה הוא קלע לקצב ונבח בזמן. אז הקלטתי את זה ולמעשה השארנו אותו שם”. ה־"woof-bells" נשמעים עם הקשות הקאובל לקראת סוף השיר. אלטון ג'ון – הפקה מאט סטיל – הפקה, הקלטה, מיקס טום ריקרט – עוזר הקלטה דן פורטר – עוזר מיקס הקלטה באולפני Center Stage שבאטלנטה, ג'ורג'יה מיקס ב־(Townhouse Studios) שבלונדון, אנגליה בוב לודוויג (אנ') – מאסטרינג ב־Gateway Mastering (פורטלנד שבמיין) אדריאן קולי – תיאום אולפן כריס סובצ'אק — טכנאי תופים ריק סלזאר — טכנאי גיטרה אנדי ויליאמס – כיוון פסנתר בוב האלי — ניהול סוכנים צילום העטיפה – ריאן מקגינלי דייוויד קוסטה (אנ') — ארט דיירקטור ומעצב ניהול — קית' בראדלי, מֶרְק מרקיוריאדיס (אנ'), פרנק פרסלנד מידע על האלבום The Captain & the Kid באתר MusicBrainz האלבום The Captain & the Kid באתר Discogs האלבום באתר של אלטון ג'ון (במידת הצורך יש ללחוץ על "CONTINUE TO SITE"), באתר eltonjohn.com, בדיקה אחרונה ב־30 ביוני 2022 Paul Sexton, ‏The Captain And The Kid: Elton John’s Surprise Autobiographical Sequel, באתר udiscovermusic.com, ‏18 בספטמבר 2021, בדיקה אחרונה ב־30 ביוני 2022 Andy Greene, ‏Bernie Taupin on Elton John’s New LP: It’s Kudos All Around, באתר רולינג סטון, ‏26 בספטמבר 2013, בדיקה אחרונה ב־30 ביוני 2022 הערות אלבום "Elton: Jewel Box", ‏2020, עמ' 19 (על השיר "The Bridge") הערות אלבום – The Captain & the Kid, באתר albumlinernotes.com, ‏2006, בדיקה אחרונה ב־1 ביולי 2022 על השיר "And the House Fell Down", באתר Songfacts, בדיקה אחרונה ב־9 ביוני 2022 ציון האלבום במטקריטיק, באתר Metacritic, בדיקה אחרונה ב־27 ביוני 2022 סטיבן תומאס ארלוויין, ביקורת "AllMusic", באתר AllMusic, בדיקה אחרונה ב־23 ביוני 2022 Chris Willman, ביקורת "אנטרטיינמנט ויקלי": Elton's best album in decades, באתר אנטרטיינמנט ויקלי, 19 בספטמבר 2006, בדיקה אחרונה ב־23 ביוני 2022 Natalie Nichols, ביקורת "לוס אנג'לס טיימס" Elton John pauses for a glance back, באתר לוס אנג'לס טיימס, ‏18 בספטמבר 2006, בדיקה אחרונה ב־27 ביוני 2022 Christian Hoard, ביקורת "רולינג סטון", באתר ארכיון האינטרנט, 18 בספטמבר 2006, אורכב מה מקור ב־20 בפברואר 2009, בדיקה אחרונה ב־27 ביוני 2022 Andy Gill, ביקורת "אינדפנדנט", באתר ארכיון האינטרנט, 15 בספטמבר 2006, אורכב מה מקור ב־8 באוגוסט 2008, בדיקה אחרונה ב־27 ביוני 2022 Tim O'neil, ביקורת "PopMatters", באתר PopMatters, ‏6 באוקטובר 2006, בדיקה אחרונה ב־27 ביוני 2022 ארי קטורזה, הפספוס של אלטון, באתר ynet, 12 באוקטובר 2006 Gavin Edwards, ‏Wild Things: 11 Pets That Influenced Rock and Pop, באתר רולינג סטון, 2 במאי 2014, בדיקה אחרונה ב־29 ביוני 2022 Bobbie Whiteman, ‏Elton John's beloved English cocker spaniel Arthur, who was his 'best man' at his civil union to David Furnish, dies age 14, באתר דיילי מייל, 3 במרץ 2018, בדיקה אחרונה ב־1 ביולי 2022 המצעד האוסטרי, באתר austriancharts.at, בדיקה אחרונה ב־27 ביוני 2022 המצעד האוסטרלי, באתר australian-charts.com, בדיקה אחרונה ב־27 ביוני 2022 המצעד האיטלקי , באתר italiancharts.com, בדיקה אחרונה ב־27 ביוני 2022 היסטוריית אלטון ג'ון במצעדי בילבורד (יש לבחור "Billboard 200"), באתר בילבורד, בדיקה אחרונה ב־27 ביוני 2022 מצעד האלבומים הבריטי, באתר חברת המצעדים הרשמית, בדיקה אחרונה ב־27 ביוני 2022 המצעד הגרמני, באתר offiziellecharts.de, בדיקה אחרונה ב־27 ביוני 2022 המצעד הדני, באתר danishcharts.dk, בדיקה אחרונה ב־27 ביוני 2022 המצעד ההולנדי, באתר dutchcharts.nl, בדיקה אחרונה ב־27 ביוני 2022 המצעד הבלגי – ולוניה, באתר ultratop.be, בדיקה אחרונה ב־27 ביוני 2022 המצעד הנורווגי, באתר norwegiancharts.com, בדיקה אחרונה ב־27 ביוני 2022 המצעד הספרדי, באתר spanishcharts.com, בדיקה אחרונה ב־27 ביוני 2022 המצעד הצרפתי, באתר lescharts.com, בדיקה אחרונה ב־27 ביוני 2022 המצעד השוודי, באתר swedishcharts.com, בדיקה אחרונה ב־27 ביוני 2022 מכירות בארצות הברית, באתר בילבורד, בדיקה אחרונה ב־27 ביוני 2022 Jonathan Cohen, ‏Elton John Mulling Ronson Collaboration, באתר בילבורד, 12 במרץ 2008, בדיקה אחרונה ב־27 ביוני 2022 הסמכה בבריטניה (כסף), באתר BPI, בדיקה אחרונה ב־27 ביוני 2022 ‏Award Levels, באתר BPI, בדיקה אחרונה ב־27 ביוני 2022